pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ดีอีเอส เปิดสัมมนาระดมสมองทิศทางการพัฒนาและการใช้ประโยชน์ด้านการสื่อสารโทรคมนาคมของประเทศ
วันพุธที่ 23 สิงหาคม 2566
ดีอีเอส เปิดสัมมนาระดมสมองทิศทางการพัฒนาและการใช้ประโยชน์ด้านการสื่อสารโทรคมนาคมของประเทศ
ดีอีเอส เปิดสัมมนาระดมสมองทิศทางการพัฒนาและการใช้ประโยชน์ด้านการสื่อสารโทรคมนาคมของประเทศ
วันนี้ (23 ส.ค.66) ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม เป็นประธานเปิดการสัมมนาระดมสมองกลุ่มย่อย(Focus Group) เพื่อรับฟังความคิดเห็นต่อการจัดทํา (ร่าง) ข้อเสนอแนะทิศทางการพัฒนาและการใช้ประโยชน์ ด้านการสื่อสารโทรคมนาคมของประเทศ ซึ่ง (ร่าง) ข้อเสนอแนะทิศทางการพัฒนาและการใช้ประโยชน์ฯ ฉบับนี้ จะเป็นการบูรณาการความร่วมมือจากหน่วยงานภาครัฐและภาคเอกชนที่เกี่ยวข้องในการทํางานร่วมกัน และการมีส่วนร่วมในการผลักดันการพัฒนาและการใช้ประโยชน์ด้านการสื่อสารโทรคมนาคม และเทคโนโลยีดิจิทัลของประเทศในอนาคต ณ โรงแรมสวิสโซเทล กรุงเทพฯ
______________________
รัฐบาลไทย-ข่าวทำเนียบรัฐบาล-พม. ระดมทีม สานพลังหุ้นส่วนทางสังคมขับเคลื่อนการเปลี่ยนแปลงทางสังคมจังหวัดพะเยา
วันพุธที่ 23 สิงหาคม 2566
พม. ระดมทีม สานพลังหุ้นส่วนทางสังคมขับเคลื่อนการเปลี่ยนแปลงทางสังคมจังหวัดพะเยา
พม. ระดมทีม สานพลังหุ้นส่วนทางสังคมขับเคลื่อนการเปลี่ยนแปลงทางสังคมจังหวัดพะเยา
เมื่อวันที่ 20 สิงหาคม 2566 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยคณะผู้บริหาร ร่วมเวทีสานพลังขับเคลื่อนการเปลี่ยนแปลงทางสังคมจังหวัดพะเยา เพื่อทบทวนภาพรวมการขับเคลื่อนงานประเด็นเด็ก เยาวชน ผู้สูงอายุ คนพิการ สตรีและครอบครัว กลุ่มเปราะบาง และการพัฒนาที่อยู่อาศัย รวมถึงกลุ่มผู้สูงอายุของเครือข่ายสร้างบ้านแปงเมืองพะเยา อีกทั้งเป็นการส่งเสริมความร่วมมือในการขับเคลื่อนโครงการหุ้นส่วนการพัฒนาเพื่อสังคมสุขภาวะ โดยมีนายวีรพงษ์ เกรียงสินยศ เลขาธิการมูลนิธิสุขภาพไทย นางมุกดา อินต๊ะสาร ประธานคณะทํางานเครือข่ายสร้างบ้านแปงเมืองพะเยา พัฒนาสังคมและความมั่นคงของมนุษย์จังหวัดพะเยา พร้อมหน่วยงานทีม One Home พม. จังหวัด และภาคีเครือข่ายในพื้นที่ เข้าร่วม ณ เทศบาลตําบลแม่ปืม อําเภอเมือง จังหวัดพะเยา
นายอนุกูล กล่าวว่า เวทีสานพลังขับเคลื่อนการเปลี่ยนแปลงทางสังคมจังหวัดพะเยา เป็นหนึ่งในโครงการหุ้นส่วนการพัฒนาเพื่อสังคมสุขภาวะ ซึ่งเป็นความร่วมมือระหว่างกระทรวงการพัฒนาสังคมและความมั่นคงของมนุษย์ (พม.) และสํานักงานกองทุนสนับสนุนการสร้างเสริมสุขภาพ (สสส.) เพื่อขับเคลื่อนและพัฒนาระบบสวัสดิการที่สอดคล้องกับสถานการณ์ปัญหาและบริบทเชิงพื้นที่ของ 5 จังหวัดนําร่องในแต่ละภูมิภาค ประกอบด้วย จังหวัดพะเยา อุบลราชธานี สมุทรสาคร ระยอง และสงขลา โดยบูรณาการประสานกลไกทั้งภายในและภายนอกกระทรวง พม. และความร่วมมือกับภาคีเครือข่าย ในการขับเคลื่อนงานและแก้ไขปัญหาสุขภาวะและเสริมสร้างระบบสวัสดิการเพื่อลดความเหลื่อมล้ําในระดับพื้นที่ และขยายผลไปในระดับประเทศ อีกทั้งสนับสนุนและส่งเสริมการสร้างผู้นําเพื่อการเปลี่ยนแปลงทางสังคม (นปปส.) ในการขับเคลื่อนสังคมสุขภาวะ และให้เกิดรูปแบบหรือนวัตกรรมทางสังคมที่เหมาะสมตามความต้องการตามบริบทพื้นที่
นายอนุกูล กล่าวเพิ่มเติมว่า การจัดเวทีครั้งนี้ มีการนําเสนอเกี่ยวกับโครงการหุ้นส่วนการพัฒนาเพื่อสังคมสุขภาวะ และการเสวนาแลกเปลี่ยนสถานการณ์คุณภาพชีวิตคนพะเยา ซึ่งทําให้ได้ผลลัพธ์ที่สําคัญ คือ การเห็นชอบให้ประเด็นด้านผู้สูงอายุเป็นประเด็นหลักในการขับเคลื่อนงานภายใต้โครงการหุ้นส่วนการพัฒนาเพื่อสังคมสุขภาวะของจังหวัดพะเยา และเห็นชอบองค์ประกอบของคณะทํางานของจังหวัดพะเยา ประกอบด้วย หน่วยงานภาครัฐ ภาคประชาสังคม ภาคเอกชน และภาควิชาการ สําหรับการดําเนินการในระยะถัดไป ทางคณะทํางานของจังหวัดพะเยาจะร่วมกันพัฒนาโครงการนวัตกรรมปฏิบัติการเชิงพัฒนาเพื่อสังคมสู่สุขภาวะระดับจังหวัด (โครงการย่อยระดับจังหวัด) เพื่อขอความเห็นชอบจากคณะทํางานส่วนกลาง ก่อนที่จะมีการขับเคลื่อนงานในระดับพื้นที่ต่อไป
#ช่วย24ชั่วโมง #พม24ชม #ข่าวพม #esshelpme
รัฐบาลไทย-ข่าวทำเนียบรัฐบาล-มีผลบังคับใช้แล้ว ระเบียบส่งเสริมรัฐ-เอกชนร่วมลงทุนนำงานวิจัยไปใช้ประโยชน์
วันพุธที่ 23 สิงหาคม 2566
มีผลบังคับใช้แล้ว ระเบียบส่งเสริมรัฐ-เอกชนร่วมลงทุนนํางานวิจัยไปใช้ประโยชน์
วันจันทร์ที่ 7 สิงหาคม 2566
ต่อจากนี้ไป ขอเชิญรับฟังไทยคู่ฟ้า
ระเบียบสํานักนายกรัฐมนตรีว่าด้วยการร่วมลงทุนระหว่างรัฐและเอกชนในโครงการซึ่งนําผลงานวิจัยและนวัตกรรมไปใช้ประโยชน์
มีผลบังคับใช้แล้ว โดยส่งเสริมให้หน่วยงานวิจัยของรัฐสามารถร่วมลงทุนกับเอกชนเพื่อนําผลงานวิจัยและนวัตกรรมไปใช้ประโยช
น์ในเชิงพาณิชย์ เชิงสังคม หรือเชิงสาธารณประโยชน์ได้ครอบคลุมโครงการที่นําผลงานวิจัยที่มีความพร้อมไปใช้งาน นําโครงการที่มีอยู่ไปศึกษาต่อยอดหรือนําไปขยายผลให้เกิดการใช้ประโยชน์ในวงกว้างโดยหน่วยงานเจ้าของโครงการอาจร่วมลงทุนกับเอกชนในรูปแบบบริษัทจํากัด บริษัทมหาชน HoldingCompany หรือ Startup เพื่อนําผลงานวิจัยและนวัตกรรมไปเป็นฐานในการผลิตสินค้าและบริการ
เพิ่มการขับเคลื่อนประเทศสู่เศรษฐกิจนวัตกรรม
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พม. จัดเวทีวิชาการ Social Forum : การถอดสลักความสำเร็จ การสร้างเกณฑ์ และเงื่อนไขปัจจัยความสำเร็จของจีน เพื่อหลุดพ้นจากความยากจน
วันพุธที่ 23 สิงหาคม 2566
พม. จัดเวทีวิชาการ Social Forum : การถอดสลักความสําเร็จ การสร้างเกณฑ์ และเงื่อนไขปัจจัยความสําเร็จของจีน เพื่อหลุดพ้นจากความยากจน
พม. จัดเวทีวิชาการ Social Forum : การถอดสลักความสําเร็จ การสร้างเกณฑ์ และเงื่อนไขปัจจัยความสําเร็จของจีน เพื่อหลุดพ้นจากความยากจน
เมื่อวันที่ 22 สิงหาคม 2566 นายกันตพงศ์ รังษีสว่าง รองปลัดกระทรวงการพัฒนาสังคมและความมั่นคงของมนุษย์ เป็นประธานเปิดการประชุมเชิงปฏิบัติการ “เวทีวิชาการ Social Forum : การถอดสลักความสําเร็จ การสร้างเกณฑ์ และเงื่อนไขปัจจัยความสําเร็จของจีน เพื่อหลุดพ้นจากความยากจน” พร้อมบรรยายในหัวข้อ “ถอดรหัสยุทธศาสตร์การพัฒนาสังคม เศรษฐกิจของสาธารณรัฐประชาชนจีน” ณ ห้อง 3003 อาคารนวมินทราธิราช สถาบันบัณฑิตพัฒนบริหารศาสตร์ และผ่านระบบ Facebook Live
นายกันตพงศ์ กล่าวว่า เวทีวิชาการ Social Forum ครั้งนี้ เป็นความร่วมมือทางวิชาการระหว่างกระทรวงการพัฒนาสังคมและความมั่นคงของมนุษย์ (พม.) ร่วมกับ คณะพัฒนาสังคมและยุทธศาสตร์การบริหาร สถาบันบัณฑิตพัฒนบริหารศาสตร์ (NIDA) และได้รับงบประมาณสนับสนุนจากกองทุนส่งเสริมวิทยาศาสตร์วิจัยและนวัตกรรม นับเป็นเวทีวิชาการแลกเปลี่ยนเรียนรู้ข้อมูลทางวิชาการด้านสังคม และศึกษาข้อมูลเพื่อประกอบการจัดทําตัวชี้วัดเพื่อประเมินผลการดําเนินงานภายใต้โครงการวิจัยเพื่อศึกษาและพัฒนาระบบนิเทศ ติดตาม และสร้างเกณฑ์การประเมินผลการพัฒนาคุณภาพชีวิตครัวเรือนเปราะบาง โดยมีการบรรยายให้ความรู้ทางวิชาการจากวิทยากรผู้เชี่ยวชาญในมิติข้อมูลที่เกี่ยวข้องของสาธารณรัฐประชาชนจีนทั้งเศรษฐกิจ สังคม และการบริหารประเทศ
นายกันตพงศ์ กล่าวต่อไปว่า สําหรับข้อมูลที่ได้จากการแลกเปลี่ยนเรียนรู้ในเวทีวิชาการ Social Forum ครั้งนี้ พบว่า สาธารณรัฐประชาชนจีน มีการกําหนดนโยบายด้านสวัสดิการสังคมสําหรับคนทุกช่วงวัยตามเป้าหมายประชาชนอยู่ดีมีสุขไว้ 7 ประการ คือ วัยเด็กต้องได้รับการอบรมเลี้ยงดู การศึกษาต้องมีโอกาสทั่วหน้า งานต้องมีรายได้ที่เป็นธรรม เมื่อเจ็บป่วยต้องได้รับการรักษา วัยชราต้องได้รับการดูแล ที่อยู่อาศัยต้องมีหลักประกัน และผู้อ่อนแอต้องได้รับการช่วยเหลือ รวมถึงการมีโครงสร้างระบบความช่วยเหลือทางสังคมที่สมบูรณ์แบบ 8+1 โดย 8 หมายถึง การมีสวัสดิการเพื่อการช่วยเหลือทางสังคมอย่างรอบด้าน และ 1 หมายถึง การมีส่วนร่วมของสมาชิกในสังคม
นายกันตพงศ์ กล่าวเพิ่มเติมว่า ทั้งนี้ หน่วยงานของกระทรวง พม. ควรศึกษาและเรียนรู้แนวทางการ “แก้จนแบบตรงจุดของจีน : แนวทาง 2D 3M” ประกอบด้วย Direction Data Man Money และ Materials เพื่อนํามาปรับใช้ในการปฏิบัติงานสําหรับการแก้ไขปัญหาความยากจน และพัฒนาคุณภาพชีวิตครัวเรือนเปราะบาง ซึ่งขณะนี้ กระทรวง พม. กําลังดําเนินการในเรื่องดังกล่าว
#ช่วย24ชั่วโมง #พม24ชม #ข่าวพม #esshelpme
รัฐบาลไทย-ข่าวทำเนียบรัฐบาล-ครม. เห็นชอบการรับรองวัดคาทอลิกตามระเบียบสำนักนายกรัฐมนตรี เพิ่มเติมใน 21 จังหวัด รวม 49 แห่ง
วันพุธที่ 23 สิงหาคม 2566
23/08/2566
ครม. เห็นชอบการรับรองวัดคาทอลิกตามระเบียบสํานักนายกรัฐมนตรี เพิ่มเติมใน 21 จังหวัด รวม 49 แห่ง
ครม. เห็นชอบการรับรองวัดคาทอลิกตามระเบียบสํานักนายกรัฐมนตรี เพิ่มเติมใน 21 จังหวัด รวม 49 แห่ง
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 23 ส.ค. 66 ได้ ให้ความเห็นชอบการรับรองวัดคาทอลิก เป็นวัดคาทอลิกตามระเบียบสํานักนายกรัฐมนตรี ว่าด้วยแนวทางพิจารณาในการจัดตั้งวัดบาทหลวงโรมันคาทอลิก พ.ศ. 2564 จํานวน 49 แห่ง ซึ่งเมื่อรวมกับที่ ครม.ได้ให้การรับรองทั่วประเทศไปแล้วก่อนหน้านี้ ในการประชุม ครม. วันที่ 23 ส.ค. 65, 8 พ.ย. 65, 21 ก.พ. 66 และ 16 พ.ค. 66 จํานวน 155 แห่ง จะให้มีวัดคาทอลิกที่ได้รับการรับรองตามระเบียบฯ รวมแล้วมีทั้งสิ้น 204 แห่ง
สําหรับวัดคาทอลิกทั้ง 49 แห่งที่ได้รับการรับรองครั้งนี้ ได้ผ่านการพิจารณาคําขอจากคณะกรรมการกลั่นกรองคําขอจัดตั้งวัดคาทอลิก เมื่อวันที่ 5 ก.ค. 66 โดยคณะกรรมการฯ เห็นว่าทั้งหมด มีคุณสมบัติตามเกณฑ์ ได้แก่ 1)ได้รับความเห็นชอบให้ยื่นคําขอรับรองจากสภาประมุขบาทหลวงโรมันคาทอลิกแห่งประเทศไทย 2)มีข้อมูลที่ตั้งวัด 3)มีข้อมูลที่ดินที่ตั้งวัดและการอนุญาตให้ใช้ที่ดิน 4) มีรายชื่อบาทหลวงซึ่งจะไปประกอบศาสนกิจประจําวัด และ 5) มีข้อมูลอื่นที่จําเป็นเกี่ยวกับการรับรองวัดคาทอลิก เช่น มีใบอนุญาตหรือใบรับรองการก่อสร้างอาคารหรือเอกสารรับรองความมั่นคงแข็งแรงของอาคารวัด/ มีระบบสาธารณูปโภคพื้นฐานที่เอื้อ มีอุปกรณ์ที่จําเป็นต่อการประกอบศาสนพิธี
น.ส.ไตรศุลี กล่าวว่า สําหรับวัดคาทอลิกที่ได้รับการรับรองทั้ง 49 แห่ง อยู่ใน 21 จังหวัด ประกอบด้วย อุบลราชธานี 9 แห่ง, เชียงราย 7 แห่ง, ศรีสะเกษ อํานาจเจริญ กาฬสินธุ์ สกลนคร จังหวัดละ 3 แห่ง กรุงเทพฯ จันทบุรี ภูเก็ต ยะลา นครพนม และมุกดาหาร จังหวัดละ 2 แห่ง, สมุทรปราการ เพชรบูรณ์ ลําปาง ชุมพร พังงา ตรัง สงขลา ปัตตานี และสุรินทร์ จังหวัดละ 1 แห่ง
สําหรับประโยชน์ที่จะได้รับจากการรับรองวัดคาทอลิกนั้น นอกจากจะเป็นสถานประกอบศาสนพิธีต่างๆ แล้ว ยังจะสนับสนุนให้วัดเป็นสถานที่ปฏิบัติศาสนกิจเพื่อความสงบและพัฒนาจิตใจของชุมชนและท้องถิ่น เป็นแหล่งศึกษาด้านวัฒนธรรมประเพณีของคาทอลิกแก่นักเรียนและประชาชน เป็นแหล่งเรียนรู้พระธรรมคําสอนคริสต์ศาสนา ตลอดจนเป็นสถานที่พบปะส่งผลให้เกิดความสามัคคีในชุมชน
รัฐบาลไทย-ข่าวทำเนียบรัฐบาล-ขึ้นทะเบียน GI “ปลาทูแม่กลอง” หน้างอ คอหัก สินค้าเอกลักษณ์เด่น ของดี จ.สมุทรสงคราม
วันพุธที่ 23 สิงหาคม 2566
ขึ้นทะเบียน GI “ปลาทูแม่กลอง” หน้างอ คอหัก สินค้าเอกลักษณ์เด่น ของดี จ.สมุทรสงคราม
.....
กรมทรัพย์สินทางปัญญา ขึ้นทะเบียน “ปลาทูแม่กลอง” เป็นสินค้าสิ่งบ่งชี้ทางภูมิศาสตร์ หรือ GI ลําดับที่ 4 ของ จ.สมุทรสงคราม ซึ่ง ‘ปลาทูแม่กลอง’ เป็นที่รู้จักมาอย่างยาวนาน มีแหล่งอาศัยในพื้นที่อ่าวไทยตอนใน และที่ราบชายฝั่งทะเลบริเวณปากน้ําแม่กลอง เป็นพื้นที่ชุ่มน้ําชายฝั่งทะเล มีดินที่เกิดจากการทับถมของตะกอนแม่น้ําและตะกอนน้ําทะเล ซึ่งอุดมสมบูรณ์ไปด้วยธาตุอาหาร ทําให้ปลาทูแม่กลองมีลําตัวกว้าง แบน สั้น ผิวหนังขาวเงินมันวาว มีแถบสีน้ําเงินแกมเขียวหรือแถบสีเหลือง ครีบหางสีเหลืองทอง มีเอกลักษณ์โดดเด่นทั้งด้านรสชาติและรูปร่าง
.
เนื้อปลาทูที่นึ่งแล้วจะมีความละเอียดนุ่ม เนื้อแน่น หอม และมันมาก เมื่อนํามาบรรจุลงในเข่งจะมีลักษณะหน้างอ คอหัก ด้วยลักษณะเช่นนี้ จึงทําให้ปลาทูแม่กลองเป็นที่นิยมอย่างแพร่หลายจนมีคํากล่าวที่ว่า “ปลาทูแม่กลองของแท้ จะต้องหน้างอ คอหัก” บ่งบอกถึงเอกลักษณ์ที่แตกต่างจากปลาทูบริเวณอื่น
.
ซึ่งหลายหน่วยงานได้นําเอกลักษณ์นี้มาใช้กิจกรรมต่าง ๆ เช่น เทศกาลกินปลาทูที่แม่กลอง ซึ่งจัดมาอย่างยาวนานถึง 24 ปี นับเป็นงานเทศกาลที่มีชื่อเสียง สร้างรายได้ให้แก่ชุมชนไปกว่า 12 ล้านบาท ทั้งนี้ สินค้า GI ของ จ.สมุทรสงคราม ที่ขึ้นทะเบียนก่อนหน้านี้ ได้แก่ ส้มโอขาวใหญ่สมุทรสงคราม สิ้นจี่ค่อมสมุทรสงคราม และพริกบางช้าง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ข่าวดี “คนอยากเป็นหมอ” กสพท. เผยหลักสูตรใหม่ ปี 67 เรียนสาขาไหนก็สมัครได้
วันพุธที่ 23 สิงหาคม 2566
ข่าวดี “คนอยากเป็นหมอ” กสพท. เผยหลักสูตรใหม่ ปี 67 เรียนสาขาไหนก็สมัครได้
.....
กลุ่มสถาบันแพทยศาสตร์แห่งประเทศไทย หรือ กสพท. ได้ปรับหลักเกณฑ์คุณสมบัติผู้สมัครในการคัดเลือกบุคลากรเข้าศึกษา ในหลักสูตรประจําปี 67
.
• หลักสูตรแพทยศาสตรบัณฑิต
• หลักสูตรทันตแพทยศาสตรบัณฑิต
• หลักสูตรสัตวแพทยศาสตรบัณฑิต
• หลักสูตรเภสัชศาสตรบัณฑิต
.
จากเดิม ต้องเป็นผู้เรียนสายวิทย์-คณิต ปรับใหม่เป็น “ทุกสายสามารถสมัครสอบ กสพท. หรือ ความถนัดทางแพทย์” ได้
.
โดยใช้คะแนน 30% ของสัดส่วนคะแนนเต็ม ส่วนอีก 70% เป็นคะแนนการสอบ A-Level จํานวน 9 วิชา
.
สัดส่วนที่รับสมัคร:
>> คณะแพทยศาสตร์ เพิ่มขึ้น 31 ที่นั่ง รวมเป็น 1,172 ที่นั่ง
>> คณะทันตแพทยศาสตร์ เพิ่มขึ้น 45 ที่นั่ง รวมเป็น 435 ที่นั่ง
>> คณะเภสัชศาสตร์ เพิ่มขึ้น 15 ที่นั่ง รวมเป็น 505 ที่นั่ง
>> คณะสัตวแพทยศาสตร์ ลดลง 12 ที่นั่ง เหลือรับเพียง 275 ที่นั่ง
.
ทั้งนี้ สามารถรับข้อมูล เพิ่มเติมเกี่ยวหลักเกณฑ์การคัดเลือกบุคคลเข้าศึกษาในหลักสูตรแพทยศาสตร์บัณฑิต ปี 67 ของ กสพท.ได้ที่เว็บไซต์https://www9.si.mahidol.ac.th
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมธนารักษ์เปิดจ่ายแลกเหรียญกษาปณ์ที่ระลึก 130 ปี การสถาปนามหาวิทยาลัยราชภัฏพระนคร
วันพุธที่ 23 สิงหาคม 2566
23/08/2566
กรมธนารักษ์เปิดจ่ายแลกเหรียญกษาปณ์ที่ระลึก 130 ปี การสถาปนามหาวิทยาลัยราชภัฏพระนคร
กรมธนารักษ์จัดทําเหรียญกษาปณ์ที่ระลึก 130 ปี การสถาปนามหาวิทยาลัยราชภัฏพระนคร โดยจัดทําเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา
วันนี้ (23 สิงหาคม 2566) ณ กรมธนารักษ์ นายจําเริญ โพธิยอด อธิบดีกรมธนารักษ์ เปิดเผยว่า กรมธนารักษ์ กระทรวงการคลัง จัดทําเหรียญกษาปณ์ที่ระลึก 130 ปี การสถาปนามหาวิทยาลัยราชภัฏพระนคร เพื่อน้อมสํานึกในพระมหากรุณาธิคุณพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว ที่ทรงสถาปนาโรงเรียนฝึกหัดอาจารย์มีหน้าที่ผลิตครูผู้สอน ซึ่งเป็นจุดเริ่มต้นและเป็นรากฐานของมหาวิทยาลัยราชภัฏทั่วประเทศและเพื่อเป็นที่ระลึก ในโอกาสดังกล่าว โดยจัดทําเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา โดยมีลวดลาย
ด้านหน้า กลางเหรียญมีพระบรมรูปพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว ผินพระพักตร์ทางเบื้องขวา ทรงฉลองพระองค์ชุดสากล ภายในวงขอบเหรียญเบื้องล่างมีข้อความว่า “พระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว”
ด้านหลัง กลางเหรียญมีรูปตราสัญลักษณ์ประจํามหาวิทยาลัยราชภัฏพระนคร ภายในวงขอบเหรียญเบื้องบนมีข้อความว่า “๑๓๐ ปี การสถาปนามหาวิทยาลัยราชภัฏพระนคร ๑๒ ตุลาคม ๒๕๖๕” เบื้องล่าง มีข้อความบอกราคาว่า “๒๐ บาท” และข้อความว่า “ประเทศไทย”
ผู้ที่ประสงค์จะขอแลกเหรียญกษาปณ์ที่ระลึกดังกล่าว สามารถติดต่อขอแลกได้ตั้งแต่วันที่ 23 สิงหาคม 2566 เป็นต้นไป ตามช่องทางดังนี้
ส่วนกลาง
• กองบริหารเงินตรา ถนนพหลโยธิน จังหวัดปทุมธานี โทร. 0 2565 7944
• หน่วยรับและจ่ายแลกเหรียญกษาปณ์ ถนนจักรพงษ์ กรุงเทพมหานคร โทร. 0 2282 4109
• หน่วยจ่ายแลกเหรียญกษาปณ์ ถนนพระรามที่ 6 กรุงเทพมหานคร โทร. 0 2618 6340
ส่วนภูมิภาค
• สํานักงานธนารักษ์พื้นที่ทั่วประเทศ
ช่องทางออนไลน์
• www.treasury.go.th (บริการออนไลน์ระบบบริการอิเล็กทรอนิกส์ด้านเหรียญ) โดยการสั่งซื้อผ่านช่องทางออนไลน์ ผู้สั่งซื้อเป็นผู้รับภาระค่าใช้จ่ายในการจัดส่ง
ทั้งนี้ สามารถสอบถามรายละเอียดเพิ่มเติมได้ที่กองบริหารเงินตรา โทร. 0 2565 7944 และ Call Center กรมธนารักษ์ โทร. 0 2059 4999
รัฐบาลไทย-ข่าวทำเนียบรัฐบาล-พัฒนาระบบ Doctor at Home ตรวจโรคเบื้องต้นผ่านออนไลน์
วันพุธที่ 23 สิงหาคม 2566
พัฒนาระบบ Doctor at Home ตรวจโรคเบื้องต้นผ่านออนไลน์
วันพฤหัสบดีที่ 3 สิงหาคม 2566
ต่อจากนี้ไป ขอเชิญรับฟังไทยคู่ฟ้า
สํานักงานหลักประกันสุขภาพแห่งชาติ ร่วมกับภาคเอกชนและผู้เชี่ยวชาญด้านการแพทย์
พัฒนาแพลตฟอร์มออนไลน์ “Doctor at Home” ให้บริการประชาชนด้านสุขภาพ
โดยสามารถสอบถามอาการเจ็บป่วยเบื้องต้นได้เพื่อประเมินว่าควรไปโรงพยาบาลหรือดูแลตนเองที่บ้านได้อย่า
งถูกต้องและปลอดภัย นับเป็นกลไกสําคัญที่จะช่วยให้ผู้ป่วยลดการเดินทางและการรอคอยพบแพทย์
ลดปัญหาความแออัดในโรงพยาบาล
และช่วยให้บุคลากรสาธารณสุขดูแลประชาชนในพื้นที่ห่างไกลได้มากยิ่งขึ้น
ประชาชนใช้งานได้ง่ายด้วยการเพิ่มเพื่อนกับไลน์ @Doctorathome โดยตรง หรือ ใช้ผ่านไลน์ สปสช.
@nhso เลือกเมนู “Doctor at Home หมอประจําบ้านอัจฉริยะ” และ ทางเว็บไซต์ doctorathome.com
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมทางหลวง ศึกษาข้อมูลจากอากาศยานไร้คนขับ เพื่อตรวจติดตามข้อมูลปริมาณจราจรและการจัดทำแผนที่เชิงวิศวกรรม
วันพุธที่ 23 สิงหาคม 2566
กรมทางหลวง ศึกษาข้อมูลจากอากาศยานไร้คนขับ เพื่อตรวจติดตามข้อมูลปริมาณจราจรและการจัดทําแผนที่เชิงวิศวกรรม
...
กรมทางหลวง (ทล.) กระทรวงคมนาคม โดยสํานักวิจัยและพัฒนางานทาง ได้ดําเนินการโครงการข้อมูลจากอากาศยานไร้คนขับ เพื่อตรวจติดตามข้อมูลปริมาณจราจรและการจัดทําแผนที่เชิงวิศวกรรม มีจุดมุ่งหมายเพื่อศึกษา วิจัย และพัฒนา การประยุกต์ใช้อากาศยานไร้คนขับในภารกิจในด้านต่าง ๆ ของ ทล. โดยปรับเปลี่ยนจากการใช้อุปกรณ์เทคโนโลยีอากาศยานไร้คนขับที่ใช้เพียงภาพถ่าย หรือภาพเคลื่อนไหว มาเป็นการวิเคราะห์ข้อมูลอย่างเป็นระบบของ ทล. ให้สามารถจัดทําข้อมูลเชิงวิศวกรรมในด้านต่าง ๆ ให้เกิดประโยชน์ มีมาตรฐานที่เป็นประโยชน์ในภารกิจของ ทล. ทั้งในปัจจุบันและอนาคต โครงการดังกล่าวจะทําให้หน่วยงานภูมิภาคมีอากาศยานไร้คนขับ (Unmanned Aerial Vehicle: UAV) ที่ใช้ประโยชน์ในการจัดเก็บและการบริหารข้อมูลสายทาง สามารถใช้งานเป็นไปอย่างมีประสิทธิภาพมากขึ้น จึงได้มีการศึกษาและพัฒนาการใช้ประโยชน์เพิ่มเติมจากอากาศยานไร้คนขับ โดยแบ่งการศึกษาและพัฒนาออกเป็น 3 ด้าน ดังนี้
- งานพัฒนาวิธีการประยุกต์ใช้อากาศยานไร้คนขับในงานวิศวกรรมจราจร เป็นการประยุกต์ใช้อากาศยานไร้คนขับร่วมกับปัญญาประดิษฐ์ในการหาค่าทางวิศวกรรม เช่น นับปริมาณจราจร พร้อมทั้งแยกประเภทยานพาหนะ ความเร็ว และความหนาแน่นของปริมาณจราจร
- งานประยุกต์ใช้อากาศยานไร้คนขับเพื่อพัฒนาแนวทางการจัดทําแผนที่เชิงวิศวกรรม เป็นการสํารวจด้วยอากาศยานไร้คนขับเพื่อจัดทําแผนที่เชิงวิศวกรรม ประกอบด้วยกิจกรรมหลัก 2 ส่วน คือ ส่วนงานสํารวจภาคสนาม และส่วนงานประมวลผลข้อมูล ผลลัพธ์ที่ได้สามารถนําไปผลิตแผนที่ที่มีความละเอียดถูกต้อง ตามมาตราส่วนต่าง ๆ เพื่อใช้ในงานแผนที่เชิงวิศวกรรมที่ต้องการได้อย่างถูกต้องตามมาตรฐานการจัดทําแผนที่
- งานประยุกต์ใช้อากาศยานไร้คนขับในการใช้งานด้านอื่น ๆ ของ ทล. ประกอบด้วย งานสํารวจสําหรับวางแผนและติดตามงานก่อสร้าง งานสํารวจเพื่อจัดทําข้อมูลตําแหน่งทรัพย์สินในเขตทาง งานสํารวจความเสียหายโครงสร้างสะพาน
ทั้งนี้ ทล. จะนําผลลัพธ์จากการศึกษาโครงการฯ ซึ่งคาดว่าจะแล้วเสร็จประมาณเดือนกันยายน 2566 ไปปรับปรุงเพิ่มประสิทธิภาพการทํางานด้วยอากาศยานไร้คนขับ เพื่อนํากระบวนการต่าง ๆ ไปใช้ยกระดับการทํางานด้วยอากาศยานไร้คนขับได้อย่างมีประสิทธิภาพทั้งในด้านวิศวกรรม และด้านอื่น ๆ ที่เป็นประโยชน์ในภารกิจของ ทล. ต่อไป
รัฐบาลไทย-ข่าวทำเนียบรัฐบาล-Thailand – Vietnam to sign MOU on maritime law enforcement cooperation
วันพุธที่ 23 สิงหาคม 2566
23/08/2566
Thailand – Vietnam to sign MOU on maritime law enforcement cooperation
Thailand – Vietnam to sign MOU on maritime law enforcement cooperation
August 23, 2023, Deputy Government Spokesperson Rachada Dhanadirek disclosed that the cabinet, in its meeting today, approved the signing of an MOU between Thai Maritime Enforcement Command Center and Vietnam Coast Guard on Maritime Law Enforcement Cooperation. This is as proposed by the Thai Maritime Enforcement Command Center. Vietnam has proposed for the MOU to be signed in September 2023.
The MOU between Thai Maritime Enforcement Command Center and Vietnam Coast Guard on Maritime Law Enforcement Cooperation prescribes promotion of law enforcement cooperation to enhance regional maritime safety and security in 4 areas, namely, 1) smuggling of migrants and illegal goods; 2) prevention and suppression of IUU fishing; 3) conservation of marine resources and environment; and 4) safety enhancement in the search and rescue operation.
The draft MOU is not legally binding, and is aimed to promote cooperation and enhance regional maritime safety and security on the basis of mutual interest, equality, and reciprocal benefits. Scope of cooperation includes: 1) information sharing on smuggling of migrants and illegal goods; 2) prevention and suppression of IUU fishing, illegal drug trade, piracy and armed robbery; 3) marine search and rescue operation; 4) marine conservation; 5) joint patrol operation; 6) port visit; 7) annual performance evaluation; and 8) other activities or operations as mutually agreed.
รัฐบาลไทย-ข่าวทำเนียบรัฐบาล-กรมทางหลวงชนบท บำรุงถนนสาย นว.3102 แยก ทล.117 - บ้านเนิน อำเภอเก้าเลี้ยวและชุมแสง จังหวัดนครสวรรค์ เสร็จสมบูรณ์
วันพุธที่ 23 สิงหาคม 2566
กรมทางหลวงชนบท บํารุงถนนสาย นว.3102 แยก ทล.117 - บ้านเนิน อําเภอเก้าเลี้ยวและชุมแสง จังหวัดนครสวรรค์ เสร็จสมบูรณ์
เพิ่มประสิทธิภาพการคมนาคมขนส่งผลผลิตทางการเกษตร ประชาชนสามารถเดินทางระหว่าง 2 อําเภอ ได้อย่างสะดวกปลอดภัย
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 8 (นครสวรรค์) ดําเนินโครงการงานบํารุงและซ่อมฟื้นฟูอันเนื่องจากเหตุภัยพิบัติถนนทางหลวงชนบทสาย นว.3102 แยก ทล.117 - บ้านเนิน อําเภอเก้าเลี้ยวและชุมแสง จังหวัดนครสวรรค์ เสร็จสมบูรณ์ ก่อสร้างโดยวิธี Pavement In-Place Recycling ขนาด 2 ช่องจราจร ผิวจราจรกว้าง 6 เมตร ขยายไหล่ทางกว้างข้างละ 1 เมตร พร้อมเครื่องหมายจราจรและสิ่งอํานวยความปลอดภัย โดยแบ่งการดําเนินงานเป็น 3 ช่วง คือ ช่วงที่ 1 กม. ที่ 7+300 - 7+946 ช่วงที่ 2 กม. ที่ 8+575 - 8+739 (ถนนคอนกรีตเสริมเหล็กหนา 0.20 เมตร) และช่วงที่ 3 กม. ที่ 11+468 - 14+100 รวมระยะทาง 3.442 กิโลเมตร ใช้งบประมาณ 14.990 ล้านบาท เนื่องจากถนนสายดังกล่าวเป็นพื้นที่ชุมชน 8 หมู่บ้าน และเป็นเส้นทางเชื่อมระหว่างอําเภอ ส่งผลให้มีปริมาณการจราจร 1,409 คัน/วัน ประกอบกับในช่วงฤดูฝนจะได้รับผลกระทบจากน้ําท่วมขังในสายทาง ทําให้ประชาชนไม่ได้รับความสะดวกในการสัญจร โครงการดังกล่าวจะช่วยยกระดับการเดินทางทําให้ประชาชนสามารถขนส่งผลผลิตทางการเกษตรเชื่อมระหว่างอําเภอเก้าเลี้ยวสู่อําเภอชุมแสง ได้อย่างสะดวกปลอดภัยในทุกฤดู
รัฐบาลไทย-ข่าวทำเนียบรัฐบาล-ดีอีเอส ร่วมแสดงความยินดี ครบรอบ 140 ปี ไปรษณีย์ไทย
วันอังคารที่ 15 สิงหาคม 2566
ดีอีเอส ร่วมแสดงความยินดี ครบรอบ 140 ปี ไปรษณีย์ไทย
ดีอีเอส ร่วมแสดงความยินดี ครบรอบ 140 ปี ไปรษณีย์ไทย
วันนี้ (15 ส.ค. 66) นายเอกพงษ์ หริ่มเจริญ ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วย นางอําไพ จิตรแจ่มใส ผู้ช่วยปลัดกระทรวงฯ และผู้บริหาร ร่วมแสดงความยินดี ในงาน “140 ปี ไปรษณีย์ไทย” ในโอกาสครบรอบ 20 ปี บริษัท ไปรษณีย์ไทย จํากัด และ 140 ปี กิจการไปรษณีย์ไทย ที่ผ่านมาไปรษณีย์ไทยในฐานะหน่วยงานสื่อสารและขนส่งหลักของชาติที่ให้บริการเพื่อคนไทยโดยตลอดมา ซึ่งได้มีการปรับแนวทางการดําเนินงานให้มีความทันสมัย เข้าใจทุกความต้องการ และพร้อมให้บริการคนไทยทุกคนด้วยความใส่ใจ ณ อาคารบริหารไปรษณีย์ไทย แจ้งวัฒนะ กรุงเทพฯ
______________________
รัฐบาลไทย-ข่าวทำเนียบรัฐบาล-มท.1 เผยถึงการจ่ายเงินเบี้ยยังชีพผู้สูงอายุตามระเบียบ มท. ว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. 2566 ขึ้นอยู่กับ คกก.ผู้สูงอายุแห่งชาติ
วันจันทร์ที่ 14 สิงหาคม 2566
14/08/2566
มท.1 เผยถึงการจ่ายเงินเบี้ยยังชีพผู้สูงอายุตามระเบียบ มท. ว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. 2566 ขึ้นอยู่กับ คกก.ผู้สูงอายุแห่งชาติ
มท.1 เผยถึงการจ่ายเงินเบี้ยยังชีพผู้สูงอายุตามระเบียบ มท. ว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. 2566 ขึ้นอยู่กับคณะกรรมการผู้สูงอายุแห่งชาติกําหนดหลักเกณฑ์
วันนี้ (14 ส.ค. 66) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้เปิดเผยถึงกรณีมีการเผยแพร่ข่าวเกี่ยวกับการแก้ไขหลักเกณฑ์จ่ายเบี้ยยังชีพผู้สูงอายุในลักษณะที่ทําให้อาจเชื่อได้ว่า ทําให้กระทบกับสิทธิของประชาชน "ซึ่งเป็นการเข้าใจผิด"
"ขอทําความเข้าใจพี่น้องประชาชนผ่านไปยังสื่อมวลชน เพื่อช่วยกันสร้างการรับรู้ข้อมูลที่ถูกต้องกับพี่น้องประชาชนว่า "การที่องค์กรปกครองส่วนท้องถิ่นจะต้องจ่ายเงินเบี้ยยังชีพผู้สูงอายุตามระเบียบกระทรวงมหาดไทย ต้องเป็นไปตามที่คณะกรรมการผู้สูงอายุแห่งชาติ ซึ่งมีกรมกิจการผู้สูงอายุ กระทรวงการพัฒนาสังคมและความมั่นคงของมนุษย์ เป็นฝ่ายเลขานุการ เป็นผู้กําหนด" กระทรวงมหาดไทย มีหน้าที่ต้องออกระเบียบเพื่อให้องค์กรปกครองส่วนท้องถิ่นสามารถเบิกจ่ายเงินให้กับผู้สูงอายุตามหลักเกณฑ์ได้ " มท.1 กล่าวเน้ยย้ํา
รัฐบาลไทย-ข่าวทำเนียบรัฐบาล-“ดร.ดนุช” เลขา รมว.อว. นำทีม อว. พบผู้บริหารและนักศึกษาต่างชาติ
วันอังคารที่ 15 สิงหาคม 2566
“ดร.ดนุช” เลขา รมว.อว. นําทีม อว. พบผู้บริหารและนักศึกษาต่างชาติ
“ดร.ดนุช” เลขา รมว.อว. นําทีม อว. พบผู้บริหารและนักศึกษาต่างชาติ มมส. เดินหน้าส่งเสริมการเรียนรู้-สร้างเครือข่าย-ต่อยอดธุรกิจ
เมื่อวันที่ 25 ก.ค.ดร.ดนุช ตันเทอดทิตย์เลขานุการ รมว.การอุดมศึกษา วิทยาศาสตร์ วิจัยและนวัตกรรม (อว.) พร้อมด้วยนายสัมพันธ์ เย็นสําราญที่ปรึกษา รมว.อว. และดร.ลักษมณ สมานสินธุ์รักษาราชการแทนผู้อํานวยการกองการต่างประเทศ นําคณะทํางานส่งเสริมกิจการนักศึกษาต่างชาติลงพื้นที่เยี่ยมชมมหาวิทยาลัยมหาสารคาม เพื่อรับฟังนโยบายการบริหารจัดการนักศึกษาต่างชาติ รวมถึงปัญหาอุปสรรคในการดําเนินงานของการดูแลนักศึกษาต่างชาติ โดยมีรศ.ดร.ประยุกต์ ศรีวิไลอธิการบดีมหาวิทยาลัยมหาสารคาม ผู้บริหาร อาจารย์ และนักศึกษาต่างชาติ เข้าร่วมให้ข้อมูลและแลกเปลี่ยนความคิดเห็น
รศ.ดร.ประยุกต์รายงานว่า มหาวิทยาลัยมหาสารคาม มุ่งเป้าการรับนักศึกษาต่างชาติ ด้วยการระดมอาจารย์และผู้เชี่ยวชาญจากต่างประเทศให้เข้ามาสอนในมหาวิทยาลัย เพื่อยกระดับเป็นมหาวิทยาลัยชั้นนําของเอเชีย และมีหลักสูตรนานาชาติรองรับจาก 17 คณะวิชาซึ่งปัจจุบันมีนักศึกษาต่างชาติเข้ามาสมัครเรียนมากกว่า 1,000 คนต่อปี โดยมีนักศึกษารวม 19 สัญชาติ ส่วนใหญ่เป็นนักศึกษาจากประเทศจีน กัมพูชา และประเทศลาว ตามลําดับ หลักสูตรที่นักศึกษาต่างชาติสนใจมาศึกษามากที่สุดคือ หลักสูตรของคณะศิลปกรรมศาสตร์และวัฒนธรรมศาสตร์ โดยเป็นระดับบัณฑิตศึกษา ประมาณ 90% ทั้งนี้มหาวิทยาลัยมีศูนย์ดูแลรักษาต่างชาติ มีสํานักทะเบียน และงานบัณฑิตศึกษาที่พร้อมอํานวยความสะดวกให้กับนักศึกษาต่างชาติ มีเอกสารและการประชาสัมพันธ์ทั้งในรูปแบบภาษาไทย ภาษาอังกฤษ และภาษาจีน มีการจัดเตรียมการให้บริการสถานที่ที่ส่งเสริมการเรียนทั้งห้องสมุด co- working spaces
ทั้งนี้นายดนุชได้กล่าวชื่มชมมหาวิทยาลัยที่มีเป้าหมายการรับนักศึกษาที่ชัดเจนและมีแนวปฏิบัติที่เป็นรูปธรรม แนะนําการเพิ่มรับนักศึกษาในระดับปริญญาตรีโดยการทําความร่วมมือกับมหาวิทยาลัยประเทศจีน โดยอาจจะทําหลักสูตรแบบ 2 + 2 คือเรียนที่จีน 2 ปีแล้วเรียนที่ไทย 2 ปี การประชาสัมพันธ์รับนักศึกษาทางเว็บไซต์ที่มีประสิทธิภาพ และขอให้เน้นเรื่องการสร้างสิ่งแวดล้อมที่ทําให้เกิดการแลกเปลี่ยนวัฒนธรรม ภาษา แหล่งท่องเที่ยวและการสร้างเครือข่าย รวมถึงการดูแลศิษย์เก่าที่จบออกไปแล้วเพื่อให้เกิดการบอกต่อแบบปากต่อปาก
ด้านนายสัมพันธ์ได้ฝากข้อคิดให้กับนักศึกษาต่างชาติ ถึงการมาเรียนที่ไทยโดยแนะนําให้แสวงหาความรู้ เครือข่าย และธุรกิจกลับไปด้วย พร้อมเปิดโอกาสให้คณะทํางานรับฟังข้อเสนอแนะจากทางมหาวิทยาลัย และนักศึกษาต่างชาติ เพื่อไปจัดทําเป็นนโยบายต่อไป
รัฐบาลไทย-ข่าวทำเนียบรัฐบาล-​THEOS-2 set to launch in September 2023
วันอังคารที่ 15 สิงหาคม 2566
15/08/2566
​THEOS-2 set to launch in September 2023
​THEOS-2 set to launch in September 2023
August 13, 2023, Deputy Government Spokesperson Rachada Dhanadirek disclosed about the progress of THEOS-2, Thailand’s second satellite system for earth observation, designed and developed by the Thais through knowledge transfer and capacity building.
According to the Deputy Government Spokesperson, assembly and testing of THEOS-2 is now complete. It is now kept at the Airbus Test Facility in Toulouse, France, ready to be launched from the Guiana Space Center in Kourou, French Guiana in either the end of August or September 2023. THEOS-2A, Thailand’s small observation optical satellite is also scheduled to be launched at the end of October from Satish Dhawan Space Centre (SDSC-SHAR), located in Sriharikota, India. It is now kept at the National Satellite Assembly Integration and Test (AIT) facilities in the Space Krenovation Park (SKP), located in Sri Racha, Chonburi province. THEOS-2’s mission duration is expected to be 3 years. However, launch schedule and timeline is subject to change pending associated factor and situation.
The Deputy Government Spokesperson added that the Government has placed great importance on the development of space technology and infrastructure, such as Control Ground Segment, satellite data warehouse, GISTDA's Aerospace Laboratory of Excellence and Innovation (GALAXI), and National Satellite Assembly Integration and Test (AIT) facilities, which is located in the Space Krenovation Park (SKP).
The Government also focuses on human resource development to support the growth of space industry. Engineers from the Thai Geo-Informatics and Space Technology Development Agency (GISTDA) were sent to UK for transfer of knowledge to enable the Thai engineers to design, manufacture, integrate, and test similar satellites in Thailand in the future. They had chances to undertake a variety of hands-on tasks to build their experience and capability in satellite engineering. GISTDA also plans to foster new batches of space engineers and aims to develop a 100% Thai-produced “THEOS-3” satellite.
Prime Minister and Defense Minister Gen. Prayut Chan-o-cha handed down a policy to drive the development of space technology to enhance national competitiveness, and promote socio-economic advancement toward security, prosperity, and sustainability.
รัฐบาลไทย-ข่าวทำเนียบรัฐบาล-อว. ร่วมยินดี VRU Wind Symphony วงดุริยางค์เครื่องลม มรภ.วไลยอลงกรณ์ฯ
วันอังคารที่ 15 สิงหาคม 2566
อว. ร่วมยินดี VRU Wind Symphony วงดุริยางค์เครื่องลม มรภ.วไลยอลงกรณ์ฯ
อว. ร่วมยินดี VRU Wind Symphony วงดุริยางค์เครื่องลม มรภ.วไลยอลงกรณ์ฯ คว้าแชมป์การแข่งขันวงดนตรีนานาชาติ 2023 3rd “Nie Er” Youth Wind Brand Art Week ที่สาธารณรัฐประชาชนจีน
เมื่อวันที่ 26 ก.ค. ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) เป็นประธานในงานแสดงดนตรี จากวงดนตรี VRU Wind Symphony วงดุริยางค์เครื่องลม มหาวิทยาลัยราชภัฏวไลยอลงกรณ์ ในพระบรมชูปถัมภ์ (มรภ.วไลยอลงกรณ์ฯ) หลังจากคว้าแชมป์ในรายการ 2023 3rd “Nie Er” Youth Wind Brand Art Week ณ มณฑลยูนนาน เมืองคุนหมิง สาธารณรัฐประชาชนจีน โดยมี ศ.ดร.นพ. สิริฤกษ์ ทรงศิวิไล ปลัดกระทรวง อว. ดร.ดนุช ตันเทิดทิตย์ เลขานุการ รมว.กระทรวง อว. นายสัมพันธ์ เย็นสําราญ ที่ปรึกษา รมว.กระทรวง อว. ศ.ดร.ศุภชัย ปทุมนากุล รองปลัดกระทรวง อว. รศ.ดร.พาสิทธิ์ หล่อธีรพงศ์ รองปลัดกระทรวง อว. รศ.ดร.สมบัติ คชสิทธิ์ อธิการบดี มรภ.วไลยอลงกรณ์ฯ คณะผู้บริหาร คณาจารย์ เจ้าหน้าที่และนักศึกษาเข้าร่วม ที่ห้องแถลงข่าวชั้น 1 อาคารพระจอมเกล้า สํานักงานปลัดกระทรวง อว.
โดยการบรรเลงดนตรีครั้งนี้ได้หยิบยกบทเพลงพระราชนิพนธ์อันทรงคุณค่า อาทิ บทเพลง Still on my mind บทเพลงความฝันอันสูงสุด บทเพลงสายฝน รวมทั้งนําเอาบทเพลงอมตะ เพลงคลาสสิก และเพลงร่วมสมัย มาบรรเลงและขับร้อง
ศ.(พิเศษ) ดร.เอนก กล่าวว่า ขอแสดงความยินดีกับวงดนตรี VRU Wind Symphony ที่ได้แสดงให้เห็นว่าลูกหลานไทยของเราเก่งมาก โดยเฉพาะลูกหลานจาก มรภ.วไลยอลงกรณ์ ที่สมาชิกของวงประกอบไปด้วยนักศึกษาชั้นปีที่ 1 - 4 ซึ่งได้เดินทางไปแข่งขันที่ประเทศจีนและได้รับรางวัลชนะเลิศจากรายการ 2023 3rd “Nie Er” Youth Wind Brand Art Week โดยชื่อ Nie Er ก็คือผู้แต่งเพลงชาติจีน ในช่วงที่จีนทําสงครามกับญี่ปุ่น เป็นเพลงที่แต่งสั้นๆ เพื่อปลุกเร้าคนจีนให้ยืนหยัดสู้กับญี่ปุ่น ไม่ยอมแพ้ญี่ปุ่น โดยหลังจากสถาปนาสาธารณรัฐประชาชนจีน เมื่อวันที่ 1 ตุลาคม 2492 จึงได้นําเพลงของ Nie Er มาเป็นเพลงชาติจีน
“วง VRU Wind Symphony เป็นวงดุริยางค์เครื่องลมที่อยู่ในระดับนานาชาติอีกวงหนึ่งของไทย และเป็นที่ประจักษ์แจ่มชัดถึงความสามารถต่อสายตาประชาชน ผมขอแสดงความชื่นชม แสดงความยินดีกับคณะผู้บริหารมหาวิทยาลัยและนักศึกษาผู้เข้าร่วมการแข่งขันทุกคนที่ได้รับรางวัลระดับนานาชาติ อยากให้คนไทยช่วยสนับสนุนวงดนตรีของอุดมศึกษา เพื่อให้พวกเขาได้แสดงความสามารถ แสดงศักยภาพในเวทีระดับโลกต่อไป” รมว.อว. กล่าว
ด้าน ดร.ดนุช กล่าวเพิ่มเติมว่า การที่วง VRU Wind Symphony ได้รับชัยชนะกลับมา นับเป็นปรากฏการณ์ที่น่าดีใจว่าวงดนตรีไทยของเรามีความสามารถในระดับนานาชาติ ซึ่งจะสามารถสร้างแรงบันดาลใจให้กับเด็กรุ่นใหม่ต่อไป
รัฐบาลไทย-ข่าวทำเนียบรัฐบาล-"ดร.ดนุช" เลขา รมว.อว. นำทีม อว. ลงพื้นที่ มรภ.มหาสารคาม
วันอังคารที่ 15 สิงหาคม 2566
"ดร.ดนุช" เลขา รมว.อว. นําทีม อว. ลงพื้นที่ มรภ.มหาสารคาม
"ดร.ดนุช" เลขา รมว.อว. นําทีม อว. ลงพื้นที่ มรภ.มหาสารคาม รับฟังนโยบายการบริหารจัดการ และเสียงสะท้อนจากนักศึกษาต่างชาติ
เมื่อวันที่ 25 ก.ค.ดร.ดนุช ตันเทอดทิตย์เลขานุการ รมว.การอุดมศึกษา วิทยาศาสตร์ วิจัยและนวัตกรรม (อว.) พร้อมด้วยนายสัมพันธ์ เย็นสําราญที่ปรึกษา รมว.อว. นําทีมคณะทํางานส่งเสริมกิจการนักศึกษาต่างชาติเยี่ยมมหาวิทยาลัยราชภัฏมหาสารคาม (มรภ.มหาสารคาม) เพื่อรับฟังนโยบายการบริหารจัดการและรับฟังเสียงสะท้อนจากนักศึกษา โดยมีดร.นิศารัตน์ โชติเชยอธิการบดี และคณะผู้บริหารให้การต้อนรับ
ดร.นิศารัตน์ได้รายงานว่า มหาวิทยาลัยจะมีนักศึกษาต่างชาติเข้ามาศึกษา โดยส่วนมากเป็นนักศึกษาจากประเทศจีน เวียดนาม และแคมมารูน ตามลําดับ โดยเข้ามาศึกษาในหลักสูตรภาษาไทย ซึ่งทางมหาวิทยาลัยมีนโยบายในการดูแลนักศึกษาต่างชาติเป็นอย่างดี มีการจัดคอร์สการเรียนภาษาไทยและวัฒนธรรมไทยระยะสั้นเพื่อเตรียมความพร้อมให้นักศึกษาต่างชาติ ทั้งในสถานที่ตั้ง ระยะเวลา 8 เดือน เพื่อให้นักศึกษามีความพร้อมในการเรียนและการใช้ชีวิตในมหาวิทยาลัย และแบบออนไลน์ ระยะเวลา 6 เดือน โดยในแบบออนไลน์มหาวิทยาลัยจะมีใบ Certificate เพื่อให้นักศึกษาสามารถไปเป็นไกด์ได้
ดร.ดนุชกล่าวว่า นโยบายการส่งเสริมดูแลนักศึกษาต่างชาติที่ดีนั้น จะเป็นการช่วยมหาวิทยาลัย ช่วยอุดมศึกษาไทย และยังช่วยเศรษฐกิจของประเทศอีกด้วย มรภ.มหาสารคาม เป็นสถาบันในภูมิภาคที่เป็นที่รู้จัก ควรมีการทํางานเชิงรุก โดยทําความร่วมมือกับมหาวิทยาลัยของจีนและเวียดนาม โดยพุ่งเป้าไปที่มหาวิทยาลัยที่มีการสอนวิชาเอกภาษาไทย เพื่อเพิ่มจํานวนนักศึกษาต่างชาติให้เข้ามาศึกษาในมหาวิทยาลัย พร้อมกันนั้นต้องพัฒนาระบบการดูแลนักศึกษาต่างชาติในทุกมิติ ให้มีความเป็นสากลคู่ขนานกันไปด้วย พร้อมยังได้เสนอแนะให้มหาวิทยาลัยพิจารณาเก็บข้อมูลนักศึกษาต่างชาติที่สําเร็จการศึกษาแล้ว เพื่อใช้ประโยชน์ในการต่อยอดและพัฒนาเครือข่ายนักศึกษาให้เข้มแข็งมากยิ่งขึ้น
นอกจากนี้ เลขา รมว.อว. ยังได้แลกเปลี่ยนกับนักศึกษาต่างชาติ พบว่าเหตุผลในการตัดสินใจเดินทางมาศึกษาในประเทศไทย ได้แก่ หลักสูตรที่เปิดสอนมีความน่าสนใจตรงกับความต้องการ มีบุคลากรดูแลที่สื่อสารภาษาเวียดนามได้ แต่ทั้งนี้อยากขอเพิ่มเรื่องประกับอุบัติเหตุให้นักศึกษาต่างชาติ และการอํานวยความสะดวกในหอพักนักศึกษาบางอย่างเพิ่มเติม
รัฐบาลไทย-ข่าวทำเนียบรัฐบาล-อว. ผลักดันการผลิตกำลังคนสาขายานยนต์ ร่วมกับภาคอุตสาหกรรม
วันอังคารที่ 15 สิงหาคม 2566
อว. ผลักดันการผลิตกําลังคนสาขายานยนต์ ร่วมกับภาคอุตสาหกรรม
อว. ผลักดันการผลิตกําลังคนสาขายานยนต์ ร่วมกับภาคอุตสาหกรรม พร้อมทําวิจัยคู่ขนาน ถอดรูปแบบการเรียนรู้สมัยใหม่ตอบโจทย์อุตสาหกรรม
เมื่อวันที่ 21 ก.ค.นายสัมพันธ์ เย็นสําราญที่ปรึกษารัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) พร้อมด้วยผศ.ดร.พูลศักดิ์ โกษียาภรณรองผู้อํานวยการสํานักงานสภานโยบายการอุดมศึกษา วิทยาศาสตร์ วิจัยและนวัตกรรม (สอวช.)ผอ.วราภรณ์ รุ่งตระการสํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.) และ ผู้แทนสถาบันอุดมศึกษา จาก สถาบันเทคโนโลยีพระจอมเกล้าเจ้าคุณทหารลาดกระบัง มหาวิทยาลัยเทคโนโลยีพระจอมเกล้าธนบุรี มหาวิทยาลัยพระจอมเกล้าพระนครเหนือ และ มหาวิทยาลัยราชมงคลธัญบุรี ร่วมหารือกับดร.สุรพงษ์ เป้ากลางกรรมการผู้จัดการบริษัท เอส พี อี เอ็นเตอร์ไพร์ จํากัดและประธานกรรมการหอการค้าจังหวัดปทุมธานี และ นายสิทธิชัย สวัสดิ์แสน รองผู้ว่าราชการจังหวัดปทุมธานี ณ บริษัท เอส พี อี เอ็นเตอร์ไพร์ จํากัด จ.ปทุมธานี
นายสัมพันธ์กล่าวว่า การหารือครั้งนี้มีวัตถุประสงค์เพื่อหาแนวทางการผลิตกําลังคนเฉพาะทางตามความต้องการของภาคอุตสาหกรรม โดยจะนําร่องทางด้านวิศวกรรมศาสตร์ สาขาการผลิตชิ้นส่วนยานยนต์ ตามนโนบายศ.(พิเศษ) ดร.เอนก เหล่าธรรมทัศน์รมว.อว. ที่ให้หน่วยบริหารและจัดการทุนด้านการพัฒนากําลังคน และทุนด้านการพัฒนาสถาบันอุดมศึกษา การวิจัยและการสร้างนวัตกรรม (บพค.) ร่วมกับ สป.อว. เป็นหน่วยขับเคลื่อนแพลตฟอร์มการพัฒนากําลังคนและสถาบันความรู้ เพื่อเป็นรากฐานที่สําคัญในเพิ่มขีดความสามารถในการแข่งขันและพัฒนาคุณภาพชีวิตของคนในประเทศอย่างยั่งยืน โดยในเบื้องต้นจะร่วมกับภาคอุตสาหกรรม เพื่อการผลิตกําลังคนเฉพาะทางตามความต้องการของภาคอุตสาหกรรม พุ่งเป้าไปที่ในสาขายานยนต์ ใน 4 มหาวิทยาลัย ได้แก่ มหาวิทยาลัยเทคโนโลยีพระจอมเกล้าธนบุรี มหาวิทยาลัยเทคโนโลยีพระจอมเกล้าพระนครเหนือ สถาบันเทคโนโลยีพระจอมเกล้าเจ้าคุณทหารลาดกระบัง และ มหาวิทยาลัยเทคโนโลยีราชมงคลธัญบุรี โดยเฟ้นหากําลังคนจากนักเรียนที่ขาดแคลนทุนทรัพย์ และนักเรียนในกองทุนเพื่อความเสมอภาคทางการศึกษา (กสศ.) ภายใต้แนวคิดที่ว่า “มีอาชีพ มีรายได้ มีวุฒิการศึกษา” โดยระหว่างการศึกษาจะได้ทํางานในภาคอุตสาหกรรมที่เป็นส่วนหนึ่งของการศึกษาในหลักสูตร และได้รับเงินเดือนเพื่อเลี้ยงชีพไปด้วย
“ที่สําคัญ มหาวิทยาลัยที่ร่วมโครงการ จะผลักดันให้อาจารย์ผู้สอนไปฝังตัวในภาคอุตสาหกรรมเพื่อพัฒนาทักษะ และทําวิจัยคู่ขนาน ถอดรูปแบบการเรียนรู้สมัยใหม่ที่ตอบโจทย์อุตสาหกรรมอีกด้วย” นายสัมพันธ์ กล่าว
รัฐบาลไทย-ข่าวทำเนียบรัฐบาล-​ปลัดกระทรวงวัฒนธรรม เป็นประธานในการรับชมการแสดง “ศิลปะร่วมสมัย เทิดไท้พระพันปี” ภายใต้งาน “บุปผาราชินีพระพันปีหลวง”
วันอังคารที่ 15 สิงหาคม 2566
​ปลัดกระทรวงวัฒนธรรม เป็นประธานในการรับชมการแสดง “ศิลปะร่วมสมัย เทิดไท้พระพันปี” ภายใต้งาน “บุปผาราชินีพระพันปีหลวง”
​ปลัดกระทรวงวัฒนธรรม เป็นประธานในการรับชมการแสดง “ศิลปะร่วมสมัย เทิดไท้พระพันปี” ภายใต้งาน “บุปผาราชินีพระพันปีหลวง”
ปลัดกระทรวงวัฒนธรรม เป็นประธานในการรับชมการแสดง “ศิลปะร่วมสมัย เทิดไท้พระพันปี” ภายใต้งาน “บุปผาราชินีพระพันปีหลวง”
เมื่อวันที่ 14 สิงหาคม 2566 นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในการรับชมการแสดง “ศิลปะร่วมสมัย เทิดไท้พระพันปี” ภายใต้งาน “บุปผาราชินีพระพันปีหลวง” โดยมีนางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม นายประสพ เรียงเงิน ผู้อํานวยการสํานักงานศิลปวัฒนธรรมร่วมสมัย ผู้บริหาร ศิลปินศิลปาธร ดีไซเนอร์ แขกผู้มีเกียรติ นักท่องเที่ยว และประชาชน เข้าร่วม ณ พาร์ค พารากอน ชั้น M ศูนย์การค้าสยามพารากอน
ทั้งนี้ กิจกรรมดังกล่าว จัดขึ้นภายใต้ชื่องาน “ศิลปะร่วมสมัย เทิดไท้พระพันปี” เพื่อเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2566 ภายในงานพบกับการแสดง “คีตศิลป์ร่วมสมัย รวมใจเทิดไท้ สดุดี” โดยวง MU Choir และ Mahidol University Jazz BigBand จากมหาวิทยาลัยมหิดล พร้อมศิลปินรับเชิญระดับแนวหน้าของไทย อาทิ แก้ม The Star, อาร์ม กรกันต์, ภูมิ The Golden Song และข้าวฟ่าง The Voice และการแสดงบทเพลงเทิดพระเกียรติ “คีตามาลัย เทิดไท้พระพันปี” โดย ศิลปินศิลปาธร อ.พงศ์พรหม สนิทวงศ์ ณ อยุธยา ร่วมกับ PEX Blue Sky และนักร้องเยาวชนรับเชิญ ประกอบการวาดทราย โดย อ.ก้องเกียรติ กองจันดี ปิดท้ายด้วยการแสดงแฟชั่นโชว์ผ้าไทยร่วมสมัย “อัตลักษณ์พื้นถิ่น สู่ภาษาศิลป์ร่วมสมัย” โดย ธีระ ฉันทสวัสดิ์, เอก ทองประเสริฐ, สิริอร เฑียรฆประสิทธิ์ และทรงวุฒิ ทองทั่ว พร้อมนายแบบ นางแบบอาชีพกว่า 30 คน
ซึ่งบรรยากาศในวันสุดท้ายของงานบุปผาราชินีพระพันปีหลวง ตั้งแต่ช่วงเช้าจนถึงค่ํามีประชาชนทั้งชาวไทยและชาวต่างชาติให้ความสนใจเข้าชมงานเป็นจํานวนมาก ประกอบด้วย นิทรรศการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง นิทรรศการวันผ้าไทยแห่งชาติ นิทรรศการพรรณไม้ในพระนามและพรรณไม้ที่ได้รับพระราชทานนามสวนพฤกษานานาพรรณ การออกร้านจําหน่ายผลิตภัณฑ์ชุมชนจากทั่วประเทศ อาทิ ผ้า เสื้อผ้า เครื่องประดับ ของใช้ ของตกแต่งบ้าน ฯลฯ การสาธิตร้อยพวงมาลัยดอกมะลิและดอกไม้ประดิษฐ์ โดย อ.วิไลวรรณ พานิชย์ และการสาธิตการจัดดอกไม้สด โดย มหาวิทยาลัยเทคโนโลยีราชมงคลพระนคร (โชติเวช)
รัฐบาลไทย-ข่าวทำเนียบรัฐบาล-​รัฐมนตรีว่าการกระทรวงวัฒนธรรม เป็นประธานพิธีถวายราชสักการะและลงนามถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันอังคารที่ 15 สิงหาคม 2566
​รัฐมนตรีว่าการกระทรวงวัฒนธรรม เป็นประธานพิธีถวายราชสักการะและลงนามถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
​รัฐมนตรีว่าการกระทรวงวัฒนธรรม เป็นประธานพิธีถวายราชสักการะและลงนามถวายพระพรชัยมงคล
สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๖
รัฐมนตรีว่าการกระทรวงวัฒนธรรม เป็นประธานพิธีถวายราชสักการะและลงนามถวายพระพรชัยมงคล
สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๖
วันที่ ๑๑ สิงหาคม ๒๕๖๖ นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีถวายราชสักการะและลงนามถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๖ โดยมี นางยุพา ทวีวัฒนะกิจบวร ปลัดกระทรวงวัฒนธรรม นางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม ผู้บริหาร ข้าราชการ และเจ้าหน้าที่กระทรวงวัฒนธรรมเข้าร่วม ณ ห้องโถง ชั้น ๑ อาคารวัฒนธรรมวิศิษฏ์ กระทรวงวัฒนธรรม
ทั้งนี้ กระทรวงวัฒนธรรม ขอเชิญชวนประชาชนร่วมลงนามถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๖ ผ่านระบบออนไลน์ที่ เว็บไซต์หน่วยราชการในพระองค์ https://wellwishes.royaloffice.th/index.php/home/index/30 ระหว่างวันที่ ๑๑ - ๑๓ สิงหาคม ๒๕๖๖
นอกจากนี้ ในช่วงเช้าของวันที่ ๑๑ สิงหาคม ๒๕๖๖ เวลา ๐๘.๐๐ น. กระทรวงวัฒนธรรม จัดพิธีเจริญพระพุทธมนต์ และเจริญจิตตภาวนาเพื่อถวายพระพรชัยมงคลแด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๖ และสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา โดยมีนางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม ผู้บริหาร ข้าราชการ และเจ้าหน้าที่กระทรวงวัฒนธรรม เข้าร่วม ณ ศาลาแทงหยวก กองพิธีการศพที่ได้รับพระราชทาน กระทรวงวัฒนธรรม โดยกิจกรรมดังกล่าว จัดขึ้นทุกวันศุกร์ เพื่อปฏิบัติสมาธิเจริญจิตตภาวนา ตลอดจนส่งเสริมให้ข้าราชการและเจ้าหน้าที่ในสังกัดกระทรวงวัฒนธรรม ได้แสดงออกถึงความจงรักภักดี
รัฐบาลไทย-ข่าวทำเนียบรัฐบาล-หัวหน้าผู้ตรวจฯ วิษณุ ขึ้นเหนือสุดสยามตรวจเมืองเชียงราย แนะ สอจ.เชียงราย ส่งเสริมโรงงานให้ดำเนินการตามนโยบาย MIND ให้ครบทั้ง 4 มิติ
วันอังคารที่ 15 สิงหาคม 2566
15/08/2566
หัวหน้าผู้ตรวจฯ วิษณุ ขึ้นเหนือสุดสยามตรวจเมืองเชียงราย แนะ สอจ.เชียงราย ส่งเสริมโรงงานให้ดําเนินการตามนโยบาย MIND ให้ครบทั้ง 4 มิติ
หัวหน้าผู้ตรวจฯ วิษณุ ขึ้นเหนือสุดสยามตรวจเมืองเชียงราย แนะ สอจ.เชียงราย ส่งเสริมโรงงานให้ดําเนินการตามนโยบาย MIND ให้ครบทั้ง 4 มิติ
วันที่ 15 สิงหาคม 2566 เวลา 09.00 น.
นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม ลงพื้นที่ตรวจราชการจังหวัดเชียงราย โดยมีนางกฤษนันท์ ทะวิชัย อุตสาหกรรมจังหวัดเชียงราย และเจ้าหน้าที่สํานักงานอุตสาหกรรมจังหวัดเชียงราย (สอจ.เชียงราย) ให้การต้อนรับ พร้อมรายงานผลการดําเนินโครงการเพิ่มประสิทธิภาพการกํากับ ดูแลและส่งเสริมการประกอบการเหมืองแร่ ตามแนวอุตสาหกรรมวิถีใหม่ "เหมืองแร่ดี คู่ชุมชน" ของ สอจ.เชียงราย ซึ่งดําเนินกิจกรรมตรวจกํากับกิจการเหมืองแร่ให้ประกอบการให้ถูกต้องตามกฎหมายอย่างเคร่งครัดของจังหวัดเชียงราย (จังหวัดหลัก) และจังหวัดพะเยา (จังหวัดรอง) กิจกรรมสัมมนาเพิ่มประสิทธิภาพการกํากับ ดูแลและส่งเสริมการประกอบการเหมืองแร่ ตามแนวอุตสาหกรรมวิถีใหม่ "เหมืองแร่ดี คู่ชุมชน" และรายงานผลการปฏิบัติราชการรอบที่ 2/2566 ตามประเด็นการตรวจราชการ
ทั้งนี้ หัวหน้าผู้ตรวจฯ วิษณุ ให้ข้อเสนอแนะกับ สอจ.เชียงราย มุ่งเน้นการใช้ "หัว และใจ" ในการทํางาน เน้นย้ําการประชาสัมพันธ์ทําความเข้าใจและส่งเสริมให้โรงงานอุตสาหกรรมประกอบการตาม นโยบาย MIND ให้ครบทั้ง 4 มิติ การตรวจ กํากับกิจการโรงงานและกิจการเหมืองแร่ให้ประกอบการให้ถูกต้องตามกฎหมาย และเร่งรัดให้โรงงานเข้าใช้ระบบ i-industry พร้อมทั้งเข้ารายงานผลการประกอบกิจการตามแบบฟอร์มที่กําหนดทุกเดือน
เวลา 11.00 น. คณะหัวหน้าผู้ตรวจฯ วิษณุ ลงพื้นที่ สภาอุตสาหกรรมจังหวัดเชียงราย ซึ่งได้มาขอใช้พื้นที่ของ สอจ.เชียงราย (เดิม) โดยเช่าพื้นที่จากกรมธนารักษ์ โดยมีนายฉัตรชัย พัฒนานุภาพ อดีตประธานสภาอุตสาหกรรมจังหวัดเชียงราย ให้การต้อนรับและรายงานสถานะการของการประกอบกิจการในปัจจุบันของกลุ่มอุตสาหกรรมต่าง ๆ ของจังหวัดเชียงราย
เวลา 11.40 น. คณะหัวหน้าผู้ตรวจฯ วิษณุ ลงพื้นที่ ธนาคารพัฒนาวิสาหกกิจขนาดกลางและขนาดย่อม (SME D BANK) สาขาเชียงราย โดยมีนายบรรเจิด ขาวละออ ผู้จัดการเขต 1 นายจุมพลศรี บุญนาค ผู้จัดการสาขาเชียงราย ให้การต้อนรับ และรายงานผลการดําเนินงานของสาขาเชียงราย ทั้งนี้ หัวหน้าผู้ตรวจฯ วิษณุ ได้เน้นย้ําให้ SME Bank มีการบูรณาการงานร่วมกับ สอจ.เชียงราย ในการติดตามสถานภาพปัจจุบันของลูกค้ากองทุนฯ ประชาสัมพันธ์โครงการสินเชื่อใหม่ ๆ ของกระทรวงและร่วมมือกันในการแก้ปัญหา กรณีลูกค้ากองทุนฯ ติดขัดปัญหาในการดําเนินธุรกิจ
รัฐบาลไทย-ข่าวทำเนียบรัฐบาล-นายกฯ ชื่นชมวงโยธวาทิตโรงเรียนเบญจมเทพอุทิศจังหวัดเพชรบุรี สร้างผลงานระดับนานาชาติให้ประเทศ เปรียบทุกคนเป็นเหมือนทูตทางวัฒนธรรม สร้างความเป็นมิตร สร้างความสัมพันธ์ระหว่างประเทศ
วันอังคารที่ 15 สิงหาคม 2566
15/08/2566
นายกฯ ชื่นชมวงโยธวาทิตโรงเรียนเบญจมเทพอุทิศจังหวัดเพชรบุรี สร้างผลงานระดับนานาชาติให้ประเทศ เปรียบทุกคนเป็นเหมือนทูตทางวัฒนธรรม สร้างความเป็นมิตร สร้างความสัมพันธ์ระหว่างประเทศ
นายกฯ ชื่นชมวงโยธวาทิตโรงเรียนเบญจมเทพอุทิศจังหวัดเพชรบุรี สร้างผลงานระดับนานาชาติให้ประเทศ เปรียบทุกคนเป็นเหมือนทูตทางวัฒนธรรม สร้างความเป็นมิตร สร้างความสัมพันธ์ระหว่างประเทศผ่านการแสดงดนตรี
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า วันนี้ (15 สิงหาคม 2566) เวลา 09.15 น. ก่อนการประชุมคณะรัฐมนตรี ณ บริเวณด้านหน้าตึกสันติไมตรี ทําเนียบรัฐบาล นายพัลลภ จีบสุวรรณ อุปนายก ฝ่ายกิจกรรม สมาคมวงโยธวาทิตแห่งประเทศไทย นางสาวสาวิตรี รัตนจันทรา เหรัญญิก และวิเทศน์สัมพันธ์ สมาคมวงโยธวาธิตแห่งประเทศไทย นําคณะผู้ฝึกสอน ครู และนักเรียนวงโยธวาทิตโรงเรียนเบญจมเทพอุทิศจังหวัดเพชรบุรี จํานวน 64 คน ซึ่งได้รับรางวัลชนะเลิศประเภท Marching Field Show รุ่น World Class จากการแข่งขันประกวดวงโยธวาทิตโลก ชิงถ้วยพระราชทานฯ แห่งประเทศไทยประจําปี 2565 หรือ Thailand World Music Championships 2022 ซึ่งจะเป็นตัวแทนประเทศไทยเดินทางไปร่วมแสดงโชว์ในเทศกาลวงโยธวาทิตระดับนานาชาติ ประเทศรัสเซีย ประจําปี 2566 ณ จัตุรัสแดง กรุงมอสโก ประเทศรัสเซีย เพื่อเป็นการสานสัมพันธ์ระหว่างประเทศไทยและประเทศรัสเซียและความร่วมมือทางด้านวงโยธวาทิต และยังมีกําหนดเดินทางไปแสดงโชว์ในเทศกาล Yeosu Marching Festival 2023 ณ เมืองยอซู ประเทศเกาหลีใต้ เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อจัดกิจกรรมการแสดงดนตรีของวงโยธวาทิตโรงเรียนเบญจมเทพอุทิศจังหวัดเพชรบุรี
โอกาสนี้ นายกรัฐมนตรีรับชมการแสดงชุด มวยไทย จากวงโยธวาทิตโรงเรียนเบญจมเทพอุทิศจังหวัดเพชรบุรี และได้ติดป้ายจารึกลงบนแท่นจารึกวงโยธวาทิตที่ได้รับรางวัลชนะเลิศการประกวดฯ พร้อมกล่าวแสดงความยินดีกับความสําเร็จ ซึ่งเป็นผลจากความขยัน ความมุ่งมั่น ตั้งใจในการฝึกซ้อม ในนามของรัฐบาลขอเป็นกําลังใจให้ตัวแทนทุกคนแสดงฝีมือให้เต็มที่ สร้างชื่อเสียงและนําความภาคภูมิใจมาสู่ตนเอง ครอบครัว และสถานศึกษา การเดินทางไปแสดงในครั้งนี้ทุกคนเป็นเหมือนทูตทางวัฒนธรรมในการสร้างความเป็นมิตร สร้างความสัมพันธ์ระหว่างประเทศผ่านการแสดงดนตรี และขอให้เก็บเกี่ยวประสบการณ์นํามาปรับใช้ให้เข้ากับการแสดงเพื่อพัฒนาต่อยอดให้ดียิ่งขึ้น ทั้งนี้ ขอบคุณคณะผู้ฝึกสอน ครู และเจ้าหน้าที่ผู้เกี่ยวข้องที่ให้การสนับสนุนและร่วมมือกันอย่างเข้มแข็ง เพื่อพัฒนาศักยภาพของเยาวชนไทยจนประสบสําเร็จอย่างน่าชื่นชม
ทั้งนี้ วงโยธวาทิตโรงเรียนเบญจมเทพอุทิศจังหวัดเพชรบุรี มีกําหนดเดินทางไปร่วมแสดงโชว์ในเทศกาลวงโยธวาทิตระดับนานาชาติ ประเทศรัสเซีย ประจําปี 2566 ณ จัตุรัสแดง กรุงมอสโก ประเทศรัสเซีย แต่ได้มีการเลื่อนกําหนดการออกไปในปี 2567 โดยจะมีการแจ้งกําหนดการเดินทางให้ทราบอีกครั้งในภายหลัง นอกจากนั้น วงโยธวาทิตโรงเรียนเบญจมเทพอุทิศจังหวัดเพชรบุรี จะเดินทางไปแสดงโชว์ในเทศกาล Yeosu Marching Festival 2023 ณ เมืองยอซู ประเทศเกาหลีใต้ ระหว่างวันที่ 5 - 9 ตุลาคม 2566 อีกด้วย ซึ่งเป็นอีกหนึ่งเทศกาลที่มีชื่อเสียงในประเทศเกาหลีใต้ ซึ่งทั้งสองกิจกรรมจะช่วยสร้างชื่อเสียงให้กับประเทศไทย และเป็นตัวอย่างการแสดงออกที่ดีของเยาวชนไทย
รัฐบาลไทย-ข่าวทำเนียบรัฐบาล-ผู้ตรวจฯ วีระกิตติ์ ลงพื้นที่ตรวจราชการ จ.นครราชสีมา แนะให้สถานประกอบการดำเนินกิจการสอดคล้องกับนโยบาย MIND 4 มิติ เพื่อให้ชุมชนโดยรอบมีชีวิตความเป็นอยู่ที่ดีขึ้น
วันอังคารที่ 15 สิงหาคม 2566
15/08/2566
ผู้ตรวจฯ วีระกิตติ์ ลงพื้นที่ตรวจราชการ จ.นครราชสีมา แนะให้สถานประกอบการดําเนินกิจการสอดคล้องกับนโยบาย MIND 4 มิติ เพื่อให้ชุมชนโดยรอบมีชีวิตความเป็นอยู่ที่ดีขึ้น
ผู้ตรวจราชการกระทรวงอุตสาหกรรม วีระกิตติ์ ลงพื้นที่ตรวจราชการ จ.นครราชสีมา แนะให้สถานประกอบการดําเนินกิจการสอดคล้องกับนโยบาย MIND 4 มิติ เพื่อให้ชุมชนโดยรอบมีชีวิตความเป็นอยู่ที่ดีขึ้น
วันที่ 10 สิงหาคม 2566 เวลา 8.30 น. นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม พร้อมด้วย นายพุทธิกรณ์ วิชัยดิษฐ อุตสาหกรรมจังหวัดนครราชสีมา นางคนึงนิจ ทยายุทธ ผู้อํานวยการศูนย์ส่งเสริมอุตสาหกรรมภาคที่ 6 และ นายประสิทธิ ศรีพรหม ผู้อํานวยการสํานักงานอุตสาหกรรมพื้นฐานและการเหมืองแร่ เขต 6 ลงพื้นที่ตรวจเยี่ยมศูนย์การเรียนรู้เศรษฐกิจพอเพียงบ้านเตย ตําบลกระเบื้องใหญ่ อําเภอพิมาย จังหวัดนครราชสีมา โดยร่วมรับมอบเครื่องสีข้าวขนาดเล็ก พร้อมเครื่องซีลสุญญากาศ และอุปกรณ์ต่างๆ กับบริษัท เกลือพิมาย จํากัด ซึ่งให้การสนับสนุนเพื่อให้ชุมชนได้นําไปใช้ประโยชน์ในการผลิตข้าวหอมมะลิอินทรีย์บรรจุถุงให้มีคุณภาพและมีมูลค่าที่สูงขึ้น สร้างรายได้ที่มากขึ้นให้กับชุมชน
เวลา 10.00 น. คณะผู้ตรวจฯ วีระกิตติ์ ได้ลงพื้นที่ตรวจเยี่ยม บริษัท เกลือพิมาย จํากัด ตําบลกระเบื้องใหญ่ อําเภอพิมาย จังหวัดนครราชสีมา ซึ่บริษัทฯ ใช้เทคโนโลยีที่ทันสมัยและบุคลากรที่มีประสิทธิภาพ และได้รับการรับรองมาตรฐานต่างๆ ได้แก่ ISO 9001, ISO 14001, OHSAS/TIS 18001, ISO/IEC 17025, GMP, HACCP, Halal ทั้งนี้ บริษัทฯ มีการควบคุมเพื่อลดผลกระทบต่อสิ่งแวดล้อม ได้แก่ การปลูกต้นไม้รอบพื้นที่โรงงาน, การตรวจสอบคุณภาพน้ําผิวดินและดินรอบเขตพื้นที่ทุก 2 เดือน การตรวจสอบโพรงเกลือ โดยวิธี SONAR SURVEY โดยผู้เชี่ยวชาญจากเยอรมันทุก 2 ปี เป็นต้น
เวลา 13.30 น. คณะผู้ตรวจฯ วีระกิตติ์ ได้ลงพื้นที่ตรวจเยี่ยม บริษัท แดรี่โฮม ธุรกิจเพื่อสังคม จํากัด ตําบลพญาเย็น อําเภอปากช่อง จังหวัดนครราชสีมา และให้ข้อเสนอแนะให้มีการเชื่อมโยงด้านการตลาดให้แก่ศูนย์การเรียนรู้เศรษฐกิจพอเพียงบ้านเตยนําข้าวหอมมะลิอินทรีย์ไปวางจําหน่าย เป็นการเพิ่มช่องทางการขายให้กับชุมชนฯ
เวลา 15.00 น. คณะผู้ตรวจฯ วีระกิตติ์ ได้ลงพื้นที่ตรวจเยี่ยม บริษัท ศิลาสากลพัฒนา จํากัด ตําบลหนองน้ําแดง อําเภอปากช่อง จังหวัดนครราชสีมา เพื่อตรวจติดตามผลการดําเนินโครงการเพิ่มประสิทธิภาพการกํากับ ดูแล และส่งเสริม การประกอบการเหมืองแร่ ตามแนวอุตสาหกรรมวิถีใหม่ "เหมืองแร่ดี คู่ชุมชน" รวมทั้งรับฟังข้อเสนอและปัญหาอุปสรรคในการประกอบกิจการ และได้ให้ข้อเสนอแนะสถานประกอบการให้ดําเนินกิจการสอดคล้องกับนโยบายกระทรวงอุตสาหกรรม MIND 4 มิติ เพื่อให้ชุมชนในพื้นที่รอบสถานประกอบการมีชีวิตความเป็นอยู่ที่ดีขึ้นต่อไป
รัฐบาลไทย-ข่าวทำเนียบรัฐบาล-กระทรวงทรัพยากรธรรมชาติและสิ่งแวดล้อม ขอแสดงความยินดีในโอกาสที่ ปลัดกระทรวงทรัพยากรธรรมชาติและสิ่งแวดล้อม (นายจตุพร บุรุษพัฒน์) เข้ารับพระราชทานโล่เกียรติคุณ “ลูกที่มีความกตัญญูกตเวทีอย่างสูงต่อแม่ ประจำปี 2566”
วันอังคารที่ 15 สิงหาคม 2566
กระทรวงทรัพยากรธรรมชาติและสิ่งแวดล้อม ขอแสดงความยินดีในโอกาสที่ ปลัดกระทรวงทรัพยากรธรรมชาติและสิ่งแวดล้อม (นายจตุพร บุรุษพัฒน์) เข้ารับพระราชทานโล่เกียรติคุณ “ลูกที่มีความกตัญญูกตเวทีอย่างสูงต่อแม่ ประจําปี 2566”
กระทรวงทรัพยากรธรรมชาติและสิ่งแวดล้อม ขอแสดงความยินดีในโอกาสที่ ปลัดกระทรวงทรัพยากรธรรมชาติและสิ่งแวดล้อม (นายจตุพร บุรุษพัฒน์) เข้ารับพระราชทานโล่เกียรติคุณ “ลูกที่มีความกตัญญูกตเวทีอย่างสูงต่อแม่ ประจําปี 2566”
กระทรวงทรัพยากรธรรมชาติและสิ่งแวดล้อม ขอแสดงความยินดีในโอกาสที่ ปลัดกระทรวงทรัพยากรธรรมชาติและสิ่งแวดล้อม (นายจตุพร บุรุษพัฒน์) เข้ารับพระราชทานโล่เกียรติคุณ “ลูกที่มีความกตัญญูกตเวทีอย่างสูงต่อแม่ ประจําปี 2566” จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในงานวันแม่แห่งชาติ ประจําปี 2566 วันที่ 13 สิงหาคม 2566 ณ ห้องประชุมวายุภักษ์ ชั้น 4 ศูนย์ประชุมวายุภักษ์ โรงแรมเซ็นทรา บายเซ็นทารา ศูนย์ราชการและคอนเวนชันเซ็นเตอร์ กรุงเทพฯ